Θωμάς του Κλάρενς

Εκστρατείες στην Γαλλία

Ο Θωμάς ήταν διάδοχος του θρόνου πριν τον γάμο του Ερρίκου Ε΄, ο αδελφός τον όρισε διοικητή των Αγγλικών δυνάμεων όταν επέστρεψε στην πατρίδα του μετά τον γάμο του με την Αικατερίνη του Βαλουά. Την περίοδο εκείνη έγινε θλιβερός πρωταγωνιστής στην καταστροφική ήττα του Μπωζέ από τους Γάλλους και τους συμμάχους τους Σκωτσέζους που περικύκλωσαν τους Άγγλους, ο ίδιος ο Θωμάς σκοτώθηκε. Ο Θωμάς παντρεύτηκε στα τέλη του 1411 την Μάργκαρετ Χόλλαντ, δούκισσα του Κλάρενς, χήρα του Ιωάννη Μποφώρ, 1ου κόμη του Σάμερσετ, δεν απέκτησε μαζί της παιδιά αλλά έγινε θετός πατέρας των έξι παιδιών από τον πρώτο γάμο της. Ο Θωμάς ήταν πατέρας ενός νόθου γιου του Σερ Ιωάννη Κλάρενς ή "μπάσταρδου του Κλάρενς" που πολέμησε μαζί του στην Αγγλία. Μετά το 1411 η κατάσταση της υγείας του πατέρα του χειροτέρεψε ταχύτατα, ο αδελφός του Ερρίκος που ανέλαβε όλες τις εξουσίες συγκέντρωσε μια ομάδα οπαδών του που υποστήριζαν τον πόλεμο με την Γαλλία. Ο άρρωστος πατέρας του ενοχλήθηκε έντονα και αντέδρασε απομακρύνοντας τον Ερρίκο από το βασιλικό συμβούλιο, ο Θωμάς τοποθετήθηκε στην θέση του. 
Πολέμησε στην πολιορκία της Ρουέν (1418 - 1419) στο πλευρό του Ερρίκου Ε΄ σαν διοικητής των Γαλλικών δυνάμεων. Μετά την Συνθήκη του Τρουά ο αδελφός του επέστρεψε με την Αικατερίνη του Βαλουά στην Αγγλία αφήνοντας στην Γαλλία τον Θωμά. Ο δελφίνος της Γαλλίας αρνήθηκε να δεχτεί την συνθήκη και συνέχισε την αντίσταση εναντίον των Άγγλων με την βοήθεια στρατιωτικής μονάδας των Σκωτσέζων υπό την διοίκηση του Ιωάννη Στιούαρτ, κόμη του Μπουχάν.

Η συντριβή του Μποζώ

Ο Θωμάς με οδηγίες του Ερρίκου Ε΄ έκανε επιδρομή με 4000 άνδρες μέσω του Ανζού και του Μαιν.  Οι Άγγλοι στρατοπέδευσαν την ημέρα της Μεγάλης Παρασκευής (21 Μαρτίου 1421) σε μια πεδιάδα κοντά στο χωριό Βιέγ - Μποζώ. Οι συμμαχικές δυνάμεις των Γάλλων και των Σκωτσέζων έφτασαν υπό την διοίκηση του κόμη του Μπόχυν και του νέου Κοντόσταυλου της Γαλλίας Σερ ντε Λαφαγιέτ, οι στρατιώτες των Άγγλων είχαν διασκορπιστεί για αναζήτηση χρυσού ή για γεωτρήσεις. Το Μεγάλο Σάββατο μια Σκωτσέζικη ομάδα συνελήφθη από τους Άγγλους και μεταφέρθηκε μπροστά στον δούκα του Κλάρενς. Ο Θωμάς είχε ένα μεγάλο πρόβλημα, την επόμενη μέρα ήταν Πάσχα και η Καθολική εκκλησία απαγόρευε αυστηρά τους πολέμους, σύμφωνα με τον Ουόλτερ Μπάουερ και συμφωνήθηκε διήμερη ανακωχή για τον εορτασμό της μεγάλης γιορτής.  
Μετά το Πάσχα ο Τόμας αποφάσισε με αδιανόητο τρόπο να κάνει αιφνίδια επίθεση στους Γάλλο - Σκωτσεζους με 1500 ιππείς χωρίς την χρήση τοξοτών, η έλλειψη τοξοτών θα είναι τελικά καταστροφική για τους Άγγλους. Μετά τον αρχικό αιφνιδιασμό, οι Σκωτσέζοι και οι Γάλλοι σύντομα ανασυγκροτήθηκαν, περικύκλωσαν τους Άγγλους και τους συνέτριψαν, ο ίδιος ο Θωμάς έπεσε από το άλογο του από έναν Σκωτσέζο ευγενή τον Ιωάννη Καρμιχάλ και ο Σερ Αλεξάντερ Μπιουκάναν τον σκότωσε με ένα ρόπαλο.
Ο νόθος γιος του Σερ Ιωάννης Κλάρενς συνόδευσε την σωρό του πατέρα του στην Αγγλία, η ταφή του έγινε στο αβαείο του Καντέρμπερι, στον γιο του είχαν παραχωρηθεί εδάφη από τον Ερρίκο Ε΄ στην Ιρλανδία, η Γαλλική οικογένεια του Λανγκλέ τον θεωρεί γενάρχη της. Ο Ερρίκος Ε΄ αμέσως μετά αναγκάστηκε να κάνει νέα εκστρατεία στην Γαλλία για να ανακτήσει τα εδάφη του.